b'\n_START_ARTICLE_\nKeelepoliitika\n_START_PARAGRAPH_\nKeelepoliitika h\xc3\xb5lmab eelk\xc3\xb5ige riigi s\xc3\xbcsteemsed abin\xc3\xb5ud keele funktsioonide teadlikuks s\xc3\xa4ilitamiseks v\xc3\xb5i muutmiseks. Mingi riigi keelepoliitika esma\xc3\xbclesanneteks on riigikeele s\xc3\xa4testamine p\xc3\xb5hiseaduses ja keeleseaduse kehtestamine, mis k\xc3\xb5ik toimub rahvusvahelisi \xc3\xb5iguse normi kinni pidades._NEWLINE_Keelepoliitika eesm\xc3\xa4rk on keelesuhtluse reguleerimine \xc3\xbchiskonnas, tagades \xc3\xbchtlasi ka riigikeele t\xc3\xa4isv\xc3\xa4\xc3\xa4rtusliku toimimise._NEWLINE_Keelepoliitika v\xc3\xb5ib iseloomu poolest olla kas (a) konstruktiivne ehk perspektiivne (arendab keele funktsioone ja struktuuri); (b) retrospektiivne (s\xc3\xa4ilitab keele funktsioone ja struktuuri), v\xc3\xb5i (c) destruktiivne (ahendab keele funktsioone ja struktuuri). _NEWLINE_Destruktiivse keelepoliitika viljelemine v\xc3\xb5ib kaasa tuua keelelise assimileerumise ja keele h\xc3\xa4\xc3\xa4bumise, keeletapu (keelesuitsiid ehk lingvitsiid).'